Palina

Slová palina, polynok a uvedené varianty týchto slov môžu ľudovo znamenať aj palinu pravú, pozri palina pravá.

Palina (ľudovo: polynok [alebo pelynka, polynka, pelinek, pojínek, palín, pelín, peluň(a) a pod.], absint, černobyľ; lat. Artemisia) je rod rastlín z čeľade astrovité.

Celkovo je známych asi vyše 300 druhov. Väčšinou sú to aromatické byliny. Mnohé sú liečivé. Na Slovensku sa vyskytuje 14 druhov, ako korenina sa používa napríklad palina dračia a palina pravá; palina obyčajná je burina.

Na Slovensku sa vyskytujú tieto druhy:
 palina abrotská (= palina božie drievko, božie drievko, božedrevina, brotan; Artemisia abrotanum)
 palina biela (Artemisia alba)
 palina dračia (= estragón, tarkán; Artemisia dracunculus)
 palina metlovitá (Artemisia scoparia)
 palina obyčajná (= černobyľ alpský, černobyľ v užšom zmysle; Artemisia vulgaris)
 palina pontická (Artemisia pontica)
 palina poľná (Artemisia campestris)
 palina pravá (= polynok [varianty pozri vyššie] v užšom zmysle, absint v užšom zmysle; Artemisia absinthium)
 palina rakúska (Artemisia austriaca)
 palina ročná (Artemisia annua)
 palina Sieversova (Artemisia Sieversiana)
 palina skalná (Artemisia eriantha)
 palina slanomilná (Artemsia santonicum)
 palina Verlotovcov (Artemisia verlotiorum)

Referencie

Iné projekty 

Astrovité
Liečivé rastliny